projecte-aina/catalan_government_crawling huggingface dataset:
Les dades recents sobre gènere i ciència revelen encara una discriminació envers les dones en les institucions recerca científica i tècnica, tant públiques com privades.
La participació de les dones al món científic i tecnològic és encara clarament insuficient, realitat que és, a més d'injusta, perillosa per a la ciència i l'assoliment dels objectius de qualitat en una societat del coneixement en que la meitat de la població són dones.
Les aportacions de les dones a la ciència i la tecnologia han de ser reconegudes, perquè si no es fa, les properes generacions de científiques i tècniques no tindran les mateixes oportunitats que els homes, fins al punt de perdre valuoses dones en tots aquests àmbits.
En aquest apartat es presenten un seguit d'informacions sobre participació en matèria de recerca, desenvolupament i investigació per gèneres.
El plenari de l'Observatori de la Igualtat de Gènere és un espai de trobada semestral on es presenten les actuacions que s'estan portant a terme i l'aprovació dels acords que s'hagin pres en les reunions dels grups de treball i coordinació.
Les portaveus dels grups de treball seran les encarregades d'exposar-ho al plenari.
Així mateix en els plenari de l'OIG s'aprofita per presentar estudis inèdits de dades estadístiques oficials amb perspectiva de gènere o dades estadístiques recents que permetin analitzar la situació de les dones a Catalunya i les bretxes de gènere existents.
També es convida a expertes o organismes nacionals o internacionals equivalents a l'OIG que puguin compartir la recerca i la investigació en temes de gènere.
En darrer terme els plenaris tenen la funció de recollir els precs i suggeriments de les vocalies que el composen.
Des de la seva creació el juliol de 2017, l'OIG ha realitzat cinc reunions plenàries.
En aquest espai trobareu les memòries d'actuacions de l'OIG desde la seva creació al 2016.
En aquestes memòries es reflexen les diverses activitats que es realitzen anualment a l'Observatori de la Igualtat de Gènere.
D'acord amb l'article 58 de la Llei 17/2015, del 21 de juliol, l'Observatori de la Igualtat de Gènere és un òrgan assessor del Govern i garant del compliment d'aquesta llei quant al treball de dades i estadística i la recerca sobre les desigualtats entre dones i homes, adscrit a l'Institut Català de les Dones.
L'assessorament que presta l'Observatori té per finalitat contribuir al coneixement de la situació de les dones per a una millor presa de decisions, planificació i avaluació de les polítiques públiques des de la perspectiva de gènere i de les dones.
L'Observatori ha constituït els grups específics de treball que s'han considerat convenients i s'han convidat a participar les persones considerades rellevants per al seu desenvolupament.
En la conformació dels grups de treball prevalen els criteris d'expertesa de les persones participants.
En l'actualitat, existeixen cinc grups de treball que donen resposta als diferents àmbits d'actuació de les polítiques públiques per promoure la igualtat, establerts a les seccions primera a sisena del capítol IV de la Llei 17/2015, del 21 de juliol, d'igualtat efectiva de dones i homes.
Aquests grups de treball són els següents:
En aquest apartat, podreu trobar els materials elaborats pels diversos grups de treball coordinats per l'Observatori de la Igualtat de Gènere.
L'Observatori de la Igualtat de Gènere és un òrgan assessor del Govern adscrit a l'Institut Català de les Dones creat per la Llei 17/2015 de 21 de juliol com una de les mesures per garantir el compliment de la Llei i assolir la igualtat efectiva de dones i homes.
L'observatori, tal com es descriu a l'article 58, ha de treballar amb dades i estadístiques, i en la recerca sobre les desigualtats de dones i homes, prioritzant les àrees de la violència de gènere, la situació laboral i la imatge pública de les dones.
La mateixa Llei determina que les funcions, la composició, el funcionament i les diferents àrees d'intervenció de l'observatori s'han d'establir per reglament.
El decret de regulació de l'observatori s'ha aprovat pel govern el juny de 2017 i un dels tràmits establerts en la seva elaboració va ser el de la participació de les entitats de defensa dels drets de les dones que van tenir la oportunitat de fer les seves aportacions.
El Cercador d'Expertes és una iniciativa de l' Institut Català de les Dones per visibilitzar el talent femení i les aportacions de les dones en tots els àmbits professionals i de coneixement, i, especialment, en aquells espais on tradicionalment no hi ha hagut presència femenina.
Els públics objectiu del cercador són:
Cal tenir present que la presència en el Cercador d'expertes no significa una validació per part de l'Institut Català de les Dones per a tota mena d'activitats de caire públic.
El Cercador d'Expertes inclou perfils de dones expertes en una gran varietat d'àmbits professionals, acadèmics, culturals, artístics, científics i tecnològics.
Poden sol·licitar l'alta al cercador d'expertes totes les dones catalanes o l'àmbit d'actuació professional de les quals sigui Catalunya que compleixin els criteris per ser considerada dona experta:
Per formar part del Cercador d'Expertes, les expertes han de sol·licitar l'alta al Cercador.
L'Institut Català de les Dones no publicarà perfils d'expertes que no ho hagin sol·licitat expressament.
L'alta al Cercador d'Expertes serà efectiva quan:
a) la persona usuària s'hagi donat d'alta en el Cercador d'Expertes des de la web del cercador ( https://expertes.dones.gencat.cat )
b) la persona usuària hagi enviat el formulari d'Alta al Cercador d'Expertes de l'Institut Català de les Dones des de Tràmits Gencat
Per poder tramitar el formulari d'Alta al Cercador d'Expertes de l'Institut Català de les Dones des de Tràmits Gencat, cal que la persona usuària disposi de qualsevol dels sistemes d'identificació vàlids acceptats per Tràmits Gencat: certificat digital, l'idCAT Mòbil i Cl.
La persona usuària pot donar-se d'alta a l'IdCAT Mòbil des d'aquest enllaç: https://idcatmobil-pre.seu.cat/
Avui s'ha realitzat la segona edició del curs 'Com treballar amb Dades Obertes i Power BI' que ha organitzat l'Institut Català de les Dones (ICD) per reforçar el treball de les professionals de les oficines d'atenció a les dones.
En dues edicions hi han participat al voltant de 70 professionals d'arreu del territori.
La directora de l'ICD, Núria Ramón, ha agraït "la gran tasca dels serveis d'informació i atenció a les dones de Catalunya durant la crisi de la COVID-19.
La col·laboració amb la informació de dades ha estat fonamental.
Sabem que no ha estat fàcil, especialment durant el confinament, perquè moltes organitzacions ens hem hagut d'adaptar a aquesta nova realitat que comporta el teletreball".
Núria Ramón ha remarcat que "el canvi en la recollida i l'explotació de les dades ens permetrà visibilitzar més exactament la situació de les dones i facilitarà que puguem planificar unes polítiques públiques més adaptades a les necessitats de les dones per tal de construir un país lliure de violències masclistes".
L'objectiu d'aquesta formació és aprendre a interpretar i a treballar amb les dades públiques dels Serveis d'Informació i Atenció a les Dones (SIAD), i Oficines de l'ICD, que estan disponibles.
I consultar aquestes dades públiques a través del programa de visualitzacions Power BI i del portal de Dades Obertes de la Generalitat de Catalunya.
Les professionals de l' Observatori de la Igualtat de Gènere de l'institut Català de les Dones han estat les encarregades d'impartir la formació d'aquesta nova forma de tractar les dades que millora la transparència de les administracions públiques i permet fer millors polítiques públiques per a la ciutadania.
La formació tindrà una tercera edició, el 10 de novembre, per l'alta demanda de participació.
Ahir el claustre del Monestir de Pedralbes va ser l'enclavament de l'acte central de l'any Mercè Pàniker que organtiza l'Institut Català de les Dones per commemorar els 100 anys del naixement d'aquesta pionera empresària i lluitadora dels drets de les dones.
L'acte, amb un aforament permès de 75 persones, es va realitzar adaptat amb les mesures COVID.
La directora de l'ICD, Núria Ramon intervé a l'acte central de la commemoració de l'Any Mercè Pàniker
Acte central de l'Any Mercè Pàniker al claustre del Monestir de Pedralbes
A l'acte hi van participar la comissària de l' Any Mercè Pàniker, la senyora Anna Mercadé i Ferrando que va destacar de la Mercè molts valors de la seva personalitat: " era una dona per sobre de tot de valors, amb una fe increïble, sempre amb la mà estesa i sempre buscava la pau ".
Va destacar també que " fou una dona intel·ligent, amb un pensament propi; ella va ser una dona trencadora, feia el que creia que devia de fer i no li importava el que diguessin els demés"
La directora de l'Institut Català de les Dones, Núria Ramón va recordar que "Pàniker, com a presidenta de la Xarxa Europea de Dones Empresàries, insistia en que ocupar el lideratge social i econòmic era una obligació ciutadana per a les dones, una obligació més que un dret, per la pèrdua de talent i valors que implica el desplaçament patriarcal de les dones dels centres de poder".
La directora també va explicar la impotència de reconèixer la seva figura: "Mercè Paniker Alemany era una ciutadana del món i catalana universal i per això, per a que la seva figura obtingui el reconeixement que es mereix, el Govern li ha dedicat aquest Any i totes les persones presents avui li dediquem aquest homenatge, per fer palès que el seu compromís segueix essent el nostre".
L'acte va concloure amb una actuació musical a càrrec de la pianista rosenca Carme Vilà i Fassier que va delectar el públic tocant diferents peces de Bach, Schuber o Mompou.
L'acte es va retransmetre en drecte per les xarxes socials de l'ICD.
L'RSS és un format que permet a les persones subscriptores rebre periòdicament un avís dels continguts que s'han actualitzat en determinades pàgines del web, sense necessitat d'accedir al lloc web.
L'Institut Català de les Dones us ofereix un servei d'enviament automàtic de titulars d'actualitat i de notícies sobre violència masclista.
Per utilitzar el servei RSS cal que us instal·leu un programa anomenat "lector".
Hi ha molts programes "lectors", que us podeu descarregar gratuïtament de la xarxa.
Responsable del tractament: Institut Català de les Dones.
Finalitat: gestionar la relació que l'Institut Català de les Dones manté amb professionals de la comunicació, amb l'objectiu d'enviar-los convocatòries d'actes institucionals, rodes de premsa, etc. així com subministrar-los informació institucional.
Destinataris: les dades no es comunicaran a terceres persones.
Drets de les persones interessades: podeu exercir els vostres drets d'accés, rectificació, supressió, oposició al tractament i sol·licitud de limitació, presentant un escrit adreçat a l'Institut Català de les Dones (Plaça Pere Coromines, 1.
08001 Barcelona) o mitjançant la petició genèrica disponible a tràmits gencat.
Les dones catalanes són les més estressades de tota Europa i ocupen el cinquè lloc en el mateix rànquing a nivell mundial.
La reforma horària impulsa uns hàbits horaris cívics, potenciant la igualtat entre les persones, les capacitats de bona relació i, sobretot, la salut i benestar.
Per aconseguir-ho, la reforma horària proposa:
Alguns dels beneficis del Pacte per a la Reforma Horària son: disposar de millor salut i qualitat de vida, més temps lliure, la recuperació del valor del son, el desenvolupament de la carrera professional, l'augment del co-lideratge i més corresponsabilitat i temps de cura compartit.
D'aquesta manera la Reforma Horària permet avançar en els principis de la Llei d'igualtat efectiva de dones i homes pel que fa a l'equilibri entre el treball de mercat i el treball de cura, la corresponsabilitat i també en l'apoderament de les dones.
L'Institut Català de les Dones (ICD) i la Reforma Horària (RH) duen a terme la campanya "Trobar temps dins del temps per a les dones".
L'objectiu és debatre sobre la Reforma Horària des d'una perspectiva de gènere i contribuir a fer-la efectiva promovent que les associacions de dones siguin motor del canvi de les mesures que cal implementar i que contribueixen al benestar de les dones.
L'Institut Català de les Dones i la Iniciativa per a la Reforma Horària ha elaborat materials de sensibilització que expliquen gràficament els motius de gènere per avançar en la humanització dels horaris.
Aquests materials descriuen, reivindiquen i resumeixen de manera didàctica i a través d'il·lustracions els motius de gènere per avançar en la humanització dels horaris.
Aquest Informe s'ha realitzat en el marc del Projecte TEMPS RETROBAT cofinançat per l'Institut Català de les Dones (ICD) i l'Associació Salut i Família.
El cicle "Doblement invisibles" vol visibilitzar i divulgar les contribucions i els sabers de catorze dones que els relats històrics no han valorat suficientment pel fet de ser dones.
L'Institut Català de les Dones (ICD) i la revista Sàpiens presenten el llibre Elles! 65 dones oblidades de la història, que recull 65 biografies de dones que han estat publicades a la secció "Dones oblidades de la història" d 'aquesta revista.
Des de l'any 2012 i fins al 2017, aquesta secció patrocinada per l'ICD ha recuperat i divulgat biografies de personatges femenins singulars i destacats que la història no ha valorat prou.
La Generalitat de Catalunya, el Consell de Mallorca i la Xarxa Vives d'Universitats van activar aquest diccionari en línia d'accés públic i gratuït que ofereix un extens recorregut al llarg de la història dels territoris de parla catalana entre els segles I i XXI a través de 655 biografies.
Un projecte que vol posar de relleu la participació de les dones en la història de la societat catalana.
Col·lecció de moments de la història de Catalunya en els quals les dones deixaren el signe de la llibertat femenina en el món.
Amb el suport de l'Institut Català de les Dones.
Dones de ciència guardonades a Catalunya i amb el Premi Nobel.
Científiques del territoris de parla catalana i altres dones de ciència rellevants.
La Guia d'entitats de dones de Catalunya ofereix informació d'entitats que treballen específicament en programes a favor de la igualtat i de la promoció de la dona, així com de diverses associacions de dones del territori català.
El contingut ha estat elaborat a partir de la base de dades de l'ICD, que s'actualitza periòdicament a partir de la informació que faciliten les entitats.
Per donar-vos d'alta a la Guia d'Entitats de Dones de Catalunya cal que feu arribar la documentació jurídica (estatuts i acta fundacional) de la vostra associació, junt amb un formulari on constin les dades i activitats que realitzeu.
Envieu-ho a la vostra demarcació territorial.
Al web del Departament de Justícia trobareu la informació sobre què significa construir una associació, la sol·licitud del tràmit i la documentació necessària per fer-ho.
L'esport no és només una activitat relacionada amb l'oci, sinó que també comporta valors educatius, de salut, integradors i democratitzadors.
Les polítiques esportives amb visió de gènere tenen per objectiu incrementar el nombre de nenes i noies que fan esport; promoure la igualtat de les dones en l'esport i la seva incorporació a la pràctica esportiva a tots els nivells.
El Programa Dones i Esports elaborat per la Secretaria General de l'Esport, amb la col·laboració de l'Institut Català de les Dones, posa de manifest la voluntat de treballar conjuntament perquè la societat evolucioni cap a la plena igualtat d'oportunitats entre homes i dones, incrementant la visibilització i valoració de les aportacions de les dones al món de l'esport.
Aquest programa s'emmarca en el Pla Estratègic de Polítiques de Dones.
La campanya té el lema "Si no veus esport femení, t'estàs perdent la meitat de l'espectacle".
L'objectiu és promoure una presència més gran de les dones esportistes als mitjans, contribuint així a avançar cap a la plena igualtat, trencar estereotips socials i mediàtics respecte de l'esport femení i posicionar-lo com un contingut d'interès i capaç d'atraure grans audiències.
També pretén consolidar en l'audiència -especialment en infants i adolescents- referents de l'esport femení, ja que massa sovint només tenen com a referents esportistes masculins.
Està impulsada pel Consell de l'Audiovisual de Catalunya (CAC), en col·laboració amb la Secretaria General de Esport i de l'Activitat Física (SGEAF), l'Institut Català de les Dones (ICD) i la Corporació Catalana de Mitjans Audiovisuals (CCMA).
L'Institut Català de les Dones i el Consell Català de l'Esport col·laboren per a la difusió de la línia 900 900 120 d'atenció a les dones en situacions de violència masclista.
Les entitats esportives poden sol·licitar material mitjançant els formularis.
L'Institut Català de les Dones té la voluntat d'integrar la diversitat, el talent i els valors dels homes i les dones en la reconstrucció de l'ordre econòmic i empresarial, i reconèixer l'aportació de les dones com a creadores de riquesa, d'empresa i de cohesió social.
L'empresa com a motor de creixement i de progrés econòmic i social no es pot permetre perdre el talent femení que representa més del 50% de tot el capital intel·lectual i emocional del país.
Amb la voluntat de posar en valor el treball de les dones i donar visibilitat a les professionals i emprenedores, l'Institut Català de les Dones, treballa per assolir l'equitat i rectificar l'existent dèficit de presència femenina en els llocs de decisió econòmica i empresarial, i es porten a terme diverses actuacions fer fomentar la perspectiva de gènere a l'àmbit laboral.
La Inspecció de Treball de Catalunya és el servei públic del Departament de Treball, Afers Socials i Famílies de la Generalitat de Catalunya competent per vigilar i exigir el compliment de les normes de l'ordre social (normes legals, reglamentàries i del contingut normatiu dels convenis col·lectius).
Entre aquestes normes s'hi troben les que regulen la igualtat entre homes i dones en l'àmbit del món del treball.
La Generalitat de Catalunya convoca places dins el programa ACREDITA'T per tal que professionals de la promoció per a la igualtat efectiva de dones i homes poguessin acreditar les competències adquirides per l'experiència laboral o vies no formals de formació.
Pel que fa a les dones emprenedores, la Xarxa Emprèn ofereix recursos, materials, informació sobre finançament, assessorament, etc. i ACCIÓ - Agència per a la competitivitat de l'empresa assessora empreses i persones emprenedores sobre instruments de finançament.
El programa "L'empresa responsable en l'àmbit de la família.
Família i empresa: valors compartits" treballa per donar la força que cal a una cultura del treball que permeti una harmonia eficaç entre l'esfera laboral, la familiar i la personal, i per incidir sobre els beneficis que proporciona tant per a la família com per a l'empresa.
L'Institut Català de les Dones organitza activitats i dóna suport a nombroses actuacions en favor de l'equitat de gènere que es porten a terme des de les associacions de dones, ens locals, universitats i entitats diverses.
Per això posa a disposició de la ciutadania l'agenda Dones al Dia, una eina que permet fer difusió de totes les activitats organitzades, adreçades o relacionades amb les polítiques, temes o equitat de gènere.
També difon periòdicament activitats de l'agenda.
Qui vulgui rebre aquest butlletí i altres activitats que es difonen per correu electrònic es pot subscriure a través d' aquest formulari.
Dones al dia no farà difusió d'activitats que tinguin com a objectiu promocionar demostracions comercials.
L'Institut Català de les Dones no es fa responsable de les dades aportades per les associacions i institucions.
Per comprovar que les dades d'una activitat són correctes caldrà contactar sempre amb l'entitat organitzadora.
Aquesta iniciativa s'emmarca en el Pla Director de Formació en Equitat de Gènere de Catalunya
El conseller Jordi Puigneró ha presidit aquest matí la primera formació adreçada a alts càrrecs per a l'aplicació de la perspectiva de gènere a les actuacions i polítiques que desenvolupa aquest departament en el sector digital de Catalunya.
La sessió "La perspectiva de gènere, estratègia per dissenyar les polítiques públiques al segle XXI", ha estat impartida per l'especialista en polítiques de gènere de la Universitat Pompeu Fabra, Tània Verge.
Pla Director de Formació en equitat de gènere
El Pla Director de Formació en equitat de gènere de Catalunya, que dóna compliment a la Llei 17/2015, del 21 de juliol d'igualtat efectiva entre dones i homes, facilita formació als diversos col·lectius professionals que participen en les polítiques públiques de les administracions públiques catalanes.
Els tres col·lectius prioritaris son: l'alta direcció i la línia de comandament, els i les professionals dels circuits de violència masclista i els referents d'igualtat de cada Departament i de les altres administracions públiques.
L'Institut Català de les Dones (ICD) divulga a partir d'avui el vídeo documental "Amparo Poch.
El compromís d'una dona lliure" realitzat per l'historiador Jordi Algué sobre la trajectòria d'aquesta metgessa que va dedicar la vida a millorar la salut i els drets humans de les dones treballadores i els infants.
Amb aquest documental, el Govern tanca les actuacions que ha impulsat al llarg de l'any per commemorar els cinquanta anys de la mort d'Amparo Poch y Gascón (1902-1968).
El documental, de 10 minuts de durada i amb imatges de nombrosos arxius i filmoteques, té com a fil conductor la veu de persones expertes com Antonina Rodrigo, historiadora, biògrafa d'Amparo Poch i comissària de la commemoració; Concha Gómez, doctora en Història de la Ciència de la Universitat Complutense de Madrid; Mary Nash, catedràtica d'història de la Universitat de Barcelona, i l'escriptor Javier Barreiro.
L'ICD, òrgan de referència del Govern per a les polítiques públiques en favor de la igualtat efectiva de dones i homes, ha coordinat els actes d'homenatge i divulgació que s'han dut a terme al llarg de l'any per donar a conèixer la trajectòria de la metgessa i activista i que han consistit, a més de la realització del vídeo documental que es dona a conèixer avui, en una Jornada commemorativa, una obra de teatre, i una exposició itinerant.
Altres institucions com biblioteques i sindicats també han organitzat accions d'homenatge i record per tot el territori i s'ha realitzat una campanya a través de les xarxes socials.
L'objectiu de totes les actuacions ha estat recuperar la figura d'Amparo Poch per a reivindicar-la com a antecessora en la lluita pels drets de les dones, considerant els principals eixos de la seva trajectòria política, professional i personal i donar-la a conèixer a les noves generacions: l'activisme social, el feminisme, la fundació de l'entitat Mujeres Libres, la seva intensa activitat periodística, la participació política com a directora general durant la II República, l' actuació en l'àmbit de la sanitat infantil i femenina; i com a professional de la medicina social.
Han participat en aquesta commemoració les següents entitats:
Per a més informació sobre Amparo Poch, el Centre de Documentació Joaquima Alemany i Roca de l'ICD ha elaborat una Guia bibliogràfica específica.